366 geesvervulde dagstukke vir vroue wat 'n verskil wil maak in die wêreld.
Wat is kragtiger as die sagtheid van 'n vrou wat
Die 366 dagstukke in Vroue van die Woord dek 'n verskeidenheid onderwerpe wat vroue raak, soos perspektief op die toekoms, prioritisering, emosionele genesing, huweliksvreugde, naasteliefde, en vele meer. Dit is geskryf deur 57 vroue wat meer doen as kosblikke pak, inkopies doen en werksverslae skryf – hulle volg in die voetspore van die Meester. Hulle weet die lewe vang vroue soms onkant, maar die Een wat gesê het "Volg My" het ook belowe "Ek is met julle tot die einde van die wêreld".
Vanuit die toekoms
word die hede gerig
Die Here het my laat bly lewe soos Hy 45 jaar terug vir Moses be loof
het. Ek is vandag 'n man van 85. Ek is vandag nog net so sterk soos
die dag toe Moses my uitgestuur het. Gee vir my asseblief die heuwelgebied
waarvan die Here daardie dag gepraat het.
Josua 14:10-12, NLV
Toe Kaleb op 85-jarige ouderdom die heuwels rondom Hebron verower, was dit met die sekerheid van 'n man wat nooit vergeet het wat God lank terug aan hom geopenbaar het nie. Godgeïnspireerde visie vervaag nie met tyd nie. Die oortuiging dat hy uiteindelik gaan kry wat God vantevore vir hom gewys het, het Kaleb bemagtig om die oorwinning vreesloos te behaal.
Visie wat nie doelgerig in die praktyk uitgevoer word nie, het min waarde. Kaleb het nie met 'n droom in sy hart gesterf nie. Hy het die daad by die woord gevoeg en sy nageslag het vir eeue lank die voordeel van sy doelgerigte optrede geniet.